- સહકારી ક્ષેત્રના અગ્રણી નટવરલાલ પટેલ અને નાયબ મુખ્યમંત્રી નીતિન પટેલ સહકારી અને રાજકીય ક્ષેત્રમાં એકબીજાનાં કટ્ટર હરીફ ગણાય છે.પરંતુ આ બંને કટ્ટર દુશ્મનો વચ્ચે તાજેતરમાં સમાધાન થયું હોવાની ચર્ચા થઈ રહી છે. મળેલી માહીતી પ્રમાણે થોડા દિવસો અગાઉ નટવરલાલ પટેલે તેમનાં પુત્ર સાથે નીતિન પટેલની મુલાકાત કરી હતી.આ મુલાકાત દરમિયાન મહેસાણા જિલ્લાનાં સહકારી ક્ષેત્રમાં બંનેએ સાથે રહેવાનો નિર્ણય કર્યો છે.તેની સૌપ્રથમ શરૂઆત મહેસાણા ડીસ્ટ્રીક્ટ બેન્કનું બોર્ડ બનાવવાથી થાય તેમ છે.નટવવરલાલ પટેલ અને નીતિન પટેલની રાજકીય દુશ્મનાવટનાં કારણે પ્રત્યક્ષ રીતે બેન્કને અને પરોક્ષ રીતે ત્રણ જિલ્લાનાં ખેડૂતોને નુકશાન થતું હોવાથી બંને આગેવાનોએ ખેડૂતોનાં હિતમાં આ સમાધાન કર્યુ હોવાનું મનાઈ રહ્યું છે. સહકારી અગ્રણી નટવરલાલ પટેલ કોંગ્રેસમાં હોવાના કારણે નીતિનભાઈ સાથે સમાધાન કરવાના કારણે ભાજપમાં જોડાવાની શક્યતાએ મહેસાણા, પાટણ અને ગાંધીનગર જિલ્લાનાં રાજકીય સમીકરણો પણ બદલાય તેવી શક્યતા છે.જો કે નટવરલાલ પટેલ અને નિતીનભાઇને આ બાબતે પુછવામાં આવતાં તેઓએ હા અને ના માં ગોળ ગોળ જવાબ આપી વાતને સમર્થન આપ્યું હતું.